Η επίδραση ενός ειδικού προγράμματος κλασικού χορού στη δύναμη, την αλτικότητα και τη σύσταση του σώματος σε υψηλού επιπέδου χορεύτριες.
Creators: name: Τσανάκα, Αικατερίνη Μιχαήλ
Publisher: name: Aristotle University of Thessaloniki
Year: 2014
Subjects: Κλασικός χορός
Παρεμβατικό πρόγραμμα
Φυσική κατάσταση
Ballet
Intervention
Conditioning

description: Στο χορό όλοι οι παράγοντες της φυσικής κατάστασης συντελούν στην επίτευξη ενός αισθητικά καλού αποτελέσματος και το επίπεδο ανάπτυξής τους εξαρτάται από την κατάταξη των χορευτών μέσα στην ομάδα, τις χορογραφικές απαιτήσεις του έργου και το είδος του χορού. Η αλτική ικανότητα, όμως, αποτελεί σημαντικό παράγοντα ανέλιξης των χορευτών. Σκοπός της παρούσας εργασίας ήταν η επίδραση ενός ειδικού προγράμματος κλασικού χορού στη σύσταση του σώματος, τη δύναμη και την αλτικότητα σε υψηλού επιπέδου χορεύτριες. Δεκαεπτά σπουδάστριες της ανώτερης επαγγελματικής σχολής χορού, οι οποίες χωρίστηκαν σε δύο ομάδες (πειραματική και ελέγχου), αξιολογήθηκαν πριν και μετά την εφαρμογή του προγράμματος (8 εβδ, 2ΠΜ/ΜΙΚ) στη μέγιστη ροπή δύναμης των εκτεινόντων και καμπτήρων μυών του γονάτου στις 60ο και 180ο, στην αλτική ικανότητα σε πέντε άλματα (άλμα από ημικάθισμα, άλμα με ταλάντευση, άλμα με ταλάντευση και τη βοήθεια χεριών, sautée και sautée με port de bras), στην αντοχή στην αλτικότητα με τη μέθοδο των επαναλαμβανόμενων αλμάτων για 30s, καθώς και στο ποσοστό σωματικού λίπους. Η στατιστική ανάλυση έγινε με ανάλυση διακύμανσης (Αnova 2Χ2), με επαναλαμβανόμενη μέτρηση στον παράγοντα χρόνο (πριν και μετά). Για τη διερεύνηση των διαφορών μεταξύ των ομάδων χρησιμοποιήθηκε το t-test. Η πειραματική ομάδα παρουσίασε βελτίωση στο ύψος (7,67%), την ταχύτητα απογείωσης (4,04%) και την ισχύ του άλματος (5,05%) από ημικάθισμα. Επίσης, εμφάνισε αύξηση της μέγιστης (60o: 11,91%, 180ο: 7,79%) και σχετικής μέγιστης (60ο: 13,24%, 180ο: 9,19%) ροπής δύναμης των καμπτήρων μυών του γονάτου του δεξιού ποδιού στις 60ο και 180ο. Ακόμη, παρατηρήθηκε βελτίωση της αναλογίας των καμπτήρων/εκτεινόντων μυών του γονάτου του δεξιού ποδιού και στις δύο γωνιακές ταχύτητες (60ο: 10,4%, 180ο: 9,69%). Τέλος, η σχετική μέγιστη ροπή δύναμης των εκτεινόντων μυών του γονάτου και των δύο άκρων στις 60ο της πειραματικής ομάδας ήταν στατιστικά σημαντικά αυξημένη σε σύγκριση με την ομάδα ελέγχου. Όλες οι άλλες μεταβλητές δεν παρουσίασαν καμιά στατιστικά σημαντική διαφορά μετά την εφαρμογή του πρωτοκόλλου και δεν παρατηρήθηκαν στατιστικά σημαντικές μεταβολές σε καμία μεταβλητή για την ομάδα ελέγχου. Από τα αποτελέσματα φάνηκε ότι η προπονητική παρέμβαση που εφαρμόστηκε μπορεί να βελτιώσει το ύψους των κατακόρυφων αλμάτων και τη δύναμη των κάτω άκρων των χορευτών.
description: In dance all the components of physical fitness contribute to achieving a beautiful aesthetic result. Τhe degree of their development depends on ballet dancers’ rank, choreography’s demands and the type of dancing. The jumping ability, however, seems to be an important factor for dancers to step up the rank. The aim of this study was to evaluate the effect of a specific classic dance programme on body composition, strength and jumping ability of high level female dancers. Seventeen female dance students, which were divided into two groups (experimental and control), examined, pre and post intervention (8 weeks, 2 times/week), at peak torque of knee extensors and flexors in 60o and 180o, at jumping ability of five jumps (squat jump, countermovement jump, countermovement with arm swing jump, sautée and sautée with port de bras), at anaerobic leg power with the rebound jumps test for 30s as well as at the body fat percentage. The statistical analysis was performed applying Analysis of Variance (Anova2X2) with repeated measure on factor time (pre and post). T-test was used to assess any differences between groups. The experimental group showed improvement in height (7.67%), take off velocity (4.04%) and power (5.05%) of squat jump. In addition, increases were revealed in peak (60o: 11.91%, 180ο: 7.79%) and relative peak torque (60ο: 13.24%, 180ο: 9.19%) of right knee flexors in 60o and 180o. Moreover, enhancements of the knee flexors/extensors ratio in both angular velocities were displayed (60ο: 10.4%, 180ο: 9.69%). Finally, the relative peak torque of knee extensors of both legs in 60o of experimental group was increased comparing with the control group. No statistical differences were seen in any other variable after applying the intervention programme and no statistical differences were observed in the control group. The outcomes suggest that the proposed programme could help the classical dancers to improve the height of vertical jumps and the strength of their legs.